Druskininkų savivaldybė

**Druskininkų savivaldybė** – administracinis-teritorinis vienetas pietų Lietuvoje, abipus Nemuno, Dzūkijos etnografiniame regione. Centras – Druskininkai.

## Geografija

Savivaldybė yra daugiausia Dainavos lygumoje, pietuose yra Nemuno slėnio išplatėjimas, vadinamas Raigardu. Pro savivaldybę iš pietų į šiaurę teka Nemunas, iš rytų – jo intakas Ratnyčėlė. Čia telkšo 49 Druskininkų savivaldybės ežerai (didžiausi: Aviris, Juodajis Bilsas, Baltajis Bilsas, Grūtas, Vilkas, Latežeris). Rytinę pusę užima Dainavos girios pušynai. Geras susisiekimas su kitais Lietuvos miestais, pasienio punktas į Baltarusiją.

Tarp lankomiausių vietų Druskininkų savivaldybėje yra sovietinių skulptūrų muziejus Grūto parkas (Grūto kaime), Antano Česnulio skulptūrų ir poilsio parkas Naujasodės kaime, Miško muziejus „Girios aidas“. Pačiame Druskininkų mieste yra daug poilsio namų ir sanatorijų, vandens parkas, į kitoje Nemuno pusėje esančia Sniego areną kelia Lynų kelias. Druskininkų mieste yra keletas parkų, iš kurių žymiausi ir lankomiausi yra J. Lipchitz Druskininkų skulptūrų parkas, Gydyklų parkas, K. Dineikos sveikatingumo parkas.

Ypatingu kraštovaizdžiu pasižymi Raigardo slėnis.


Druskininkai Neman.jpg|Nemunas prie Druskininkų
Dainavos giria001.JPG|Dainavos giria
Devil Stone at Svendubre (09-06-14)1.jpg|Velnio akmuo


## Istorija

Dar 1953 m. Druskininkai tapo respublikinio pavaldumo miestu, t. y. turinčiu tuometinio rajono teises. Atgavus nepriklausomybę, 1995 m. suformuota ***Druskininkų miesto savivaldybė***, pavaldi Alytaus apskričiai. Tais metais jai perduota maža dalis su Druskininkų miestu besiribojančiu Varėnos rajono savivaldybės plotų. 1999 m. gruodžio 21 d. per savivaldybių reformą sujungus Druskininkų miesto savivaldybę su pietrytine dalimi Lazdijų rajono ir pietvakarine Varėnos rajono sukurta ***Druskininkų savivaldybė***, pradėjusi veikti 2000 m. Jai priskirtos šios kadastro teritorijos:
* Druskininkų miestas;
* Lazdijų rajono savivaldybės – Gerdašiai, Leipalingis, Ricieliai;
* Varėnos rajono savivaldybės – Grūtas, Švendubrė, Viečiūnai.

2009 m. sausio 23 d. savivaldybės tarybos nutarimu Nr. T1-1 įsteigtos 8 seniūnaitijos.

|-
| 1959 m. || 6 || || || 1 miestas (Druskininkai)
|-
| 1967 m. || 6 || 8000 || ||
|-
| 1970 m. || 6 || 11 160 || || 1 miestas
|-
| 1972 m. || 18 || || || 1 miestas
|-
| 1976 m. || 22 || 15 900 || || 1 miestas
|-
| 1979 m. || || 12 464 || || 1 miestas
|-
| 1989 m. || 22 || 18 943 || || 1 miestas
|-
| 1999 m. || 454 || 31 000 || || 1 miestas
|-
| 2001 m.  || 454 || 25 440 || 2 kaimo seniūnijos || 1 miestas, 1 miestelis (Leipalingis), 62 kaimai, 1 viensėdis 
|-
| 2009 m.  || || || 2 seniūnijos ir 8 seniūnaitijos || 1 miestas, 1 miestelis, 62 kaimai, 1 viensėdis 
|-
| 2011 m.  || || 21 803 || 2 seniūnijos || 1 miestas, 1 miestelis, 62 kaimai, 1 viensėdis 
|-
| 2016 m.  || || || 2 seniūnijos || 1 miestas, 1 miestelis, 62 kaimai, 1 viensėdis 
|-
| 2020 m.  || || || 2 seniūnijos || 65 gyvenvietės, tarp jų – 1 miestas, 2 miesteliai, 3 herbinės gyvenvietės 
|-
| 2021 m.  || || 20 049 || 2 seniūnijos || 1 miestas, 2 miesteliai, 52 kaimai, 1 viensėdis 
|}

## Gyventojai

### Tautinė sudėtis

### Pagal tikybą
* Romos katalikai – 82,7 %
* stačiatikiai – 3,0 %
* evangelikai liuteronai – 0,1 %
* kiti – 0,8 %
* netikintys/nenurodė – 13,3 %

## Gyvenvietės

Savivaldybės teritorijoje yra:
* 1 miestas – Druskininkai;
* 2 miesteliai – Leipalingis ir Viečiūnai;
* 62 kaimai.

Didžiausios gyvenvietės (2021 m.):
# Druskininkai – 12908
# Viečiūnai – 1788
# Leipalingis – 1469
# Neravai – 1124
# Jaskonys – 406
# Gailiūnai – 389
# Švendubrė – 268
# Ricieliai – 171
# Grūtas – 159
# Jovaišiai – 137

## Kultūra ir menas

Druskininkų savivaldybėje veikia Druskininkų kultūros centras, Druskininkų miesto viešoji biblioteka, keletas muziejų ir galerijų.

## Administracija

Savivaldybės atstovaujamoji valdžia – Druskininkų savivaldybės taryba, vykdomoji valdžia – Druskininkų savivaldybės administracija. Savivaldybės meras nuo 2000 m. – Ričardas Malinauskas. Savivaldybės administracijos direktorė – Vilma Jurgelevičienė.

Savivaldybės tarybos rinkimus 2015 m. laimėjo socialdemokratų partija (18 mandatų iš 25), tačiau po Ričardo Malinausko nesutarimų su Socialdemokratų partijos vadovybe 2016 m. balandžio mėnesį iš partijos pasitraukė arba sustabdė joje narystę didžioji dalis Druskininkų socialdemokratų skyriaus narių, tarp jų ir dauguma į savivaldybės tarybą išrinktų socialdemokratų.

### Seniūnijos

Druskininkų savivaldybėje suformuotos 2 seniūnijos. Seniūnijų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

### Tarptautinė partnerystė
*  Elbingas, Lenkija
*  Opolės Stšelcės, Lenkija
*  Balstogės apskritis, Lenkija
*  Supraslis, Lenkija
*  Forschotenas, Nyderlandai
*  Ystadas, Švedija

## Švietimas ir ugdymas

Druskininkų savivaldybėje yra šios mokyklos:
* Druskininkų Atgimimo mokykla
* Druskininkų Ryto gimnazija
* Druskininkų Saulės pagrindinė mokykla
* Druskininkų švietimo centras
* Druskininkų amatų mokykla (iki 2018 m.)
* Druskininkų Mikalojaus Konstantino Čiurlionio meno mokykla
* Leipalingio progimnazija
* Viečiūnų progimnazija

2008 m. uždaryta Druskininkų Senamiesčio vidurinė mokykla.

## Šaltiniai

## Nuorodos

* Savivaldybės svetainė